Ego Blancha, comitissa Joigniaci, notum facio universis præsentes litteras inspecturis, quod ego et charissimus natus meus, Guillermus, constituimus plegium charissimum meum Th., illustrem Campaniæ comitem et Briæ palatinum, de trecentis libris Pruvinensibus erga Johannem de Rubeo-Monte et Colinum de Castellione, quarum medietas in nundinis Sancti-Aygulphi, alia medietas in nundinis Barri proxime subsequentibus est solvenda. Promisimus etiam ego et dictus Guillermus quod, si dictus dominus comes aliquod damnum super hoc incurreret, illud eidem bona fide instauraremus. In cujus rei testimonium, præsentes litteras fieri voluimus sigilli nostri munimine roboratas. Actum, anno Gratie millesimo ducentesimo vicesimo-secundo, die martis post Candelosam.